Sveitin spilaði einnig á mörgum af helstu þungarokkshátíðum Evrópu í fyrra , eins og Wacken Open Air , Summer Breeze og Roadburn þar sem þeir voru beðnir um að spila tvisvar og slógu að sjálfsögðu í gegn . Einnig verða veglegir vinningar hérna heima : hljóðverstímar frá Studío Paradís og Studio Fossland , ásamt gjafabréfum frá Hljóðfærahúsinu , Tónastöðinni , Smekkleysu plötubúð og áprentun á trommuskinn frá Merkismönnum . Sigursveitin hlýtur auk þess ferðastyrk frá Útón , sem greiða einnig fyrir komu erlendra blaðamanna til landsins í samvinnu við Wow Air . Sigurvegarar síðustu WMB keppninnar hérna heima , OPHIDIAN I , munu einnig koma fram og ein af efnilegri metalsveitum landans , AETERNA , mun byrja kvöldið og “ hita upp ” fyrir keppnina með stuttu setti .